上海世博会博物馆

上海世博会博物馆（英语：World Expo Museum）勒垃上海黄浦区蒙自路818号，是国际展览局唯一官方博物馆、官方文献中心，是上海市政府搭仔国际展览局合作造个，是国内头一座真正意义丄个国际性博物馆，也是全世界少有个全面展示世博专题个博物馆。 历史 箇博物馆勒垃中国2010年上海世界博览会城市足迹馆原址（卢浦大桥东面、黄浦江北面），2012年开始动工造个，2017年5月1号正式开馆。 2022年春天，上海市2019冠状病毒病聚集性疫情里向，箇博物馆畀政府征地征脱，改造成方舱医院。 上海世博会纪念展 上海世博会纪念展是隻主题是上海世博会个临时纪念展，2011年9月25号开放。展览主题是“成功盛况、精彩盛景、难忘盛会”，展览面积2万平方米，展出近3000件世博会展品。为咾配合世博会博物馆个建设，2014年12月31号闭展，後首来部分展品勒垃博物馆里向展出。 一层展区 一层展区主要展出世博会场景、史料，有“寰宇舞台”、“进步之路”、“乐观信念”、“挑战重重”四隻常展厅。 二层展区 二层展区分成“中华智慧”、“未来愿景”两隻展厅，展出个物事侪是中国馆、香港馆、澳门馆、台湾馆个展出。 三层展区 三层展区有得“世界文明”、“世纪盛会”两隻展区，展出其他展馆里向个物事。 参考 外部链接 世博会博物馆 档案，存勒互联网档案馆当中。（2022年3月11号）